Qirg‘iziston milliy xavfsizlik davlat qo‘mitasi qo‘lidagi ma’lumotlarga qaraganda, yaqinda qamoqdan qochib ketgan ikki nafar qozog‘istonlik mahbus Qirg‘iziston hududida qo‘poruvchilik harakatlari amalga oshirishni rejalashtirgan. Bu haqda Novosti-Kazaxstan agentligi xabar bermoqda.Eslatib o‘tamiz, 26 iyun kuni ikki nafar qozog‘istonlik Qirg‘iziston qamoqxonasidan qochib ketdi. Ulardan biri o‘qotar qurol qo‘lladi, ikkinchisi esa granata portlatishini aytib ularni qo‘lga olmoqchi bo‘lgan huquq-tartibotchilarni qo‘rqitdi.1991 yili tug‘ilgan Amirov Jonbo‘lat Bo‘lato‘g‘li va 1988 yili tug‘ilgan Abxin Albert Sotiboldio‘g‘li 2014 yili davlat chegarasini buzganlikda va hujjatlarni soxtalashtirganlikda ayblanib, 3 va 4 yilga qamalgan edi.1 iyul kuni Abxin topildi, ammo uni qo‘lga olishga harakat qilinganda jinoyatchi o‘zini portlatib yubordi. Ikkinchi qochqin mahbus qidirilmoqda.